Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ihmiset luovat.
Nyt kohtaamme taloa rakentavan henkilön.
Hän rakentaa toisin sanoen elämäänsä.
Mietitään Sanaa tutkiessamme, -
rakentaako ihminen oikein.
Jos tahdomme rakentaa oikein, -
meillä on oltava oikea perustus.
Kaikki meistä yrittävät varmasti saavuttaa jotain.
Näin toimimme koko elämämme ajan.
Rakennamme elämäämme.
Mutta surullista kyllä, useimmat rakentavat väärälle perustalle.
Väärä perustus johtaa lopulta tuhoon.
Tulee tuomion aika.
Sen, mikä Jumalaa miellyttää, hän puhdistaa.
Ehkä rakennuksemme ei ole täydellinen, -
mutta jos perusta on oikea, Jumala puhdistaa työmme.
Silloin tuomiosta seuraa myönteisiä asioita.
Mutta suurin osa ihmiskunnasta kokee todennäköisemmän vaihtoehdon.
Useimmat ovat torjuneet Jumalan totuuden -
eivätkä rakenna Jumalan Sanan varaan.
Heidän elämänsä perusta ei ole Messias Jeesus.
Siksi heidän perustansa ei ole varma eikä terve.
Mille perustalle sinä rakennat elämääsi?
Useimmat rakentavat sen omille saavutuksilleen.
On virheellistä luulla, -
että Jumalan tehtävä olisi avustaa meitä -
pyrkiessämme toteuttamaan tavoitteitamme.
Ihmisen omat unelmat ovat monesti peräisin viholliselta.
Niiden kautta hän johtaa meitä harhaan.
Pyrkimyksemme eivät olekaan Jumalasta lähtöisin.
Siksi rakennamme väärälle perustalle.
Otetaan esille Matteuksen luku 7.
Jeesus päättää Vuorisaarnan -
sopivalla tavalla.
Matt. 7:24: -
"Sentähden on jokainen, joka kuulee nämä minun sanani..."
Jeesus puhuu varmoin sanoin.
Sanoma on osoitettu jokaiselle.
Ihmisen on tyhmää ajatella, -
että hän olisi poikkeustapaus -
hengellisen periaatteen suhteen.
Kukaan ei ole poikkeustapaus, -
ei yksikään ihmiskunnasta.
Olipa etninen taustasi tai kansallisuutesi mikä tahansa, -
tämä periaate koskee sinua.
Jos opit tämän päivän opetuksen ja sovellat sitä elämääsi, -
saat iloita päätöksestäsi ikuisesti.
Muuten osanasi on ikuinen kadotus.
Jae 24: "Sentähden on jokainen, joka kuulee nämä minun sanani -
ja tekee niiden mukaan..."
Mielekkäässä ja tyydyttävässä elämässä -
toteutuu Jumalan kutsumus. Se ei ole turhaa.
Monet rakentavat elämää, joka ei kestä Jumalan tulevaa tuomiota.
Katsoessaan saavutuksiaan -
he luulevat menestyneensä hyvin, koska ovat pimeydessä.
He ovat tyytyväisiä itseensä.
Mutta sitten tulee tuomio.
Jumala vaikuttaa muutoksen, jonka kautta hän perustaa valtakuntansa.
Ja kaikki saavutuksesi -
tuhoutuvat Ilmestyskirjan mukaan hetkessä.
Älä näe vaivaa niiden asioiden eteen, joilla ei ole pysyvää merkitystä.
Muista kuningas Salomoa, historian viisainta kuningasta.
Merkityksellisestä elämästä kertoo -
Saarnaajan kirja.
Salomolla oli kuninkaana mahdollisuudet, varat ja valta.
Hän pystyi rikkaana tekemään, mitä vain halusi.
Hän sanoi: "Enkä minä pidättänyt silmiäni mistään, mitä ne pyysivät."
Kellään muulla ei ole ollut niin paljon mahdollisuuksia ja kykyjä kuin hänellä.
Hän teki kaikkea sitä, mitä sinä ehkä haluaisit.
Mutta hän sanoi: "Turhuuksien turhuus."
Turha tarkoittaa tyhjänpäiväistä.
Monet meistä teemme ahkerasti töitä, -
mutta vaivannäkömme osoittautuu turhaksi.
Elämällämme ei ole iankaikkista merkitystä, -
ellemme kuuntele näitä Jeesuksen sanoja.
Matt. 7:24: -
"Sentähden on jokainen, joka kuulee nämä minun sanani -
ja tekee niiden mukaan, -
verrattava ymmärtäväiseen mieheen..."
Ymmärtäväinen tarkoittaa kreikassa ajattelua, harkintaa, -
joka perustuu Jumalan ilmoitukselle.
Jumalan ilmoituksen saa vain hänen Sanastaan.
Ymmärtämätön jättää tämän kirjan lukematta.
Viisas kaipaa, arvostaa ja lukee sitä.
Lisäksi hän toteuttaa sitä elämässään.
Sanassa opetetaan, miten elämä rakennetaan oikealla perustalle.
"...joka kuulee nämä minun sanani ja tekee niiden mukaan, -
verrattava ymmärtäväiseen [harkitsevaan] mieheen, -
joka huoneensa [elämänsä ja perheensä] kalliolle rakensi."
Siinä ei puhuta mistä tahansa kalliosta vaan siitä kalliosta.
Sana kallio viittaa tässä evankeliumiin.
Ymmärtäväisen miehen elämän perustana on ilosanoma.
Se voi muuttaa elämäsi pysyvästi.
Elämäsi luonne muuttuu. Näet asiat eri perspektiivistä.
Alat elää oikealla tavalla -
ja rakentaa oikealle perustalle, -
niin että rakennuksellasi on pysyvä arvo -
ja pääset elämään voittoelämää.
Sanan totuuden, Messiaan sanoman, kautta -
me kestämme ja voitamme.
Voitamme maailmaa kohtaavan tuhon -
ja pääsemme ikuisesti asumaan Jumalan valtakuntaan.
Jos et ole uskossa, pysähdy hetkeksi.
Aiheuttaako opetukseni sinussa synnintuntoa?
Puhuuko Pyhä Henki sinulle muutostarpeesta -
ja siitä, että sinun pitäisi kuunnella, mitä Sana sanoo?
Tämän Kirjan lukeminen olisi viisasta.
Rukoile ensin: "Jumala, auta minua ymmärtämään Sanaasi, -
antamaasi ilmestystä elämälleni, -
jotta rakentaisin valtakuntasi mukaisen elämän."
"...jokainen, joka kuulee nämä minun sanani ja tekee niiden mukaan, -
verrattava ymmärtäväiseen mieheen, joka huoneensa kalliolle rakensi."
Jae 25: "Ja rankkasade lankesi, ja virrat tulvivat..."
Tässä puhutaan myrskyistä ja tulvista.
Kirjoitin kreikan sanan ylle heprean sanan shitafon.
Shitafon on kaiken mukanaan vievä tuhoava tulva.
Se on eri asia kuin sisälle nouseva tulva, -
joka vain kastelee muttei tuhoa. Kalusteet voi kuivattaa.
Mutta tulva, joka pyyhkäisee kotisi mennessään, on tuhoava.
Tässä puhutaan siitä: "Ja rankkasade lankesi, ja virrat tulvivat, -
ja tuulet puhalsivat ja syöksyivät sitä huonetta vastaan..."
Meidän on ymmärrettävä eräs asia.
On olemassa hengellistä vastustusta ja hengellisiä hyökkäyksiä.
Lopun ajan tapahtumat ovat tulossa.
Jos elämäsi perustuu totuudelle, -
kalliolle, evankeliumin sanomalle, Sanan ilmoitukselle, -
sinä voitat.
"...mutta se ei sortunut, -
sillä se oli kalliolle perustettu."
Jakeessa 26 tapahtuu päinvastoin.
Siinä ihminen ei perusta elämäänsä eikä olemassaoloaan -
Jumalan ilmoitukselle.
Hän sanoo: "Teen itse päätökset. Valitsen itse sopivan tien.
Rakennan elämäni sellaiseksi, kuin tahdon."
Luulet itse tekeväsi nämä päätökset, mutta niiden takana on vihollinen.
Kun vihollinen saa sinut epäilemään Jumalan Sanaa, -
hän pääsee ohjaamaan sinua.
Ajattelet väärin, jos luulet hallitsevasi omaa elämääsi.
Jumala määrittää asiat usein kaksijakoisesti.
Sanan mukaan on elämä ja kuolema, siunaus ja kirous, oikea ja väärä, -
hyvä ja paha sekä valo ja pimeys.
Jos torjumme Jumalan ilmoituksen emmekä ole hänelle alamaisia, -
olemme vihollisen vallan alaisia.
Nyt vihollinen sanoo: "Tuohan on typerää. Ei tuo ole totta."
Jos et ole valmis sen toimintaan -
kiellät sen olemassaolon ja pidät sitä satuolentona, -
se voi hallita sinua ja viedä kadotukseen.
Heprean sana ha-satan tarkoittaa vastustajaa.
Vastustaja nauttii, kun saa tuoda elämääsi vastoinkäymisiä.
Jumala taas haluaa siunata sinua.
Hän haluaa antaa sinulle yltäkylläisen elämän.
Sen saadaksesi sinun on rakennettava elämäsi oikealle perustalle.
Näin sanoo Jeesus miehestä, joka ei kuule Sanan opetusta: -
"Ja jokainen, joka kuulee nämä minun sanani eikä tee niiden mukaan..."
Kysy itseltäsi: "Toteutanko minä Jeesuksen opetuksia, -
tätä Messiaan antamaa ilmoitusta?"
Jos emme, Jumala lupaa seuraavaa.
Tämä on vakavaa opetusta.
Kyseessä on elämäsi, jonka vihollinen tahtoo sotkea.
Sinulle, kallisarvoiselle ihmiselle, se haluaa tuoda vastoinkäymisiä.
Jos torjut Jumalan Sanan totuuden, -
kutsut samalla vihollisen elämääsi.
Siksi Jeesus sanoo jakeessa 26: -
"Ja jokainen..." Jumalan periaatteeseen ei ole poikkeuksia.
"Ja jokainen, joka kuulee nämä minun sanani eikä tee niiden mukaan, -
on verrattava tyhmään mieheen..."
Tässä puhutaan harkitsevasta ja tyhmästä miehestä.
Tyhmä tarkoittaa ihmistä, joka kyllä tietää asian, muttei toimi oikein.
Kun minä torjun Jumalan tien, -
teen omat päätökseni ja hallitsen itse elämääni, -
joudun katumaan. Tiedän, ettei minun olisi pitänyt toimia niin.
Silti tein niin. Sitä tyhmyys tarkoittaa.
Sana tarkoittaa verbinä voiman puuttumista.
Kun rakennamme oikealle perustalle, meillä on voima voittaa.
Kohtasimme tyhmää tarkoittavan sanan jo Matt. 5:ssä, -
jossa sanotaan: "Jos suola käy mauttomaksi..."
Se on kirjaimellisesti: "Jos suola käy tyhmäksi."
Jos torjumme tyhminä Jumalan tien, me heikennymme.
Juuri silloin vihollinen iskee.
Siksi Jeesus sanoo: -
"Ja jokainen, joka... ei tee niiden mukaan, -
on verrattava tyhmään mieheen, joka huoneensa hiekalle rakensi."
Kaikki rakentavat jotain.
Tyhmä ei rakentanut kalliolle vaan hiekalle, missä ei ollut järkeä.
"Ja rankkasade lankesi, ja virrat tulvivat, -
ja tuulet puhalsivat ja syöksähtivät sitä huonetta vastaan..."
Tässä on vahvempi sana "syöksähtää".
"...tuulet...syöksähtivät sitä huonetta vastaan..."
Aiempi talo kesti. Se sai voiton.
Mutta tämä talo on heikko. "... ja se sortui, -
ja sen sortuminen oli suuri."
Sen sortuminen oli todella suuri.
Talo todella sortui.
Älä toimi niin vaan sano Jumalalle: -
"Herra, tunnustan syntini.
Pyydän anteeksi, etten ole ottanut Sanaasi vakavasti -
vaan olen rakentanut omaa perustaani uppohiekalle."
Monet käsittävät vajoavansa.
Kun kysytään kuulumisia, monet vastaavat: "No siinähän se."
Sellainen ihminen ei kulje Pyhän Hengen voitelussa.
Hengen voitelussa kulkevien elämä ei ole juuri ja juuri selviytymistä.
Hengen voitelussa saamme kokea yltäkylläistä elämää.
Elämä pursuaa hyvää hedelmää ja hyviä tekoja.
Mutta jos teemme tyhmiä valintoja, talomme sortuu.
Jae 28: "Ja kun Jeesus lopetti nämä puheet, -
olivat kansanjoukot hämmästyksissään hänen opetuksestansa..."
Kansa huomasi, ettei Jeesus opettanut jotain, jonka oli jostain kuullut.
Ei, vaan: -
"...hän opetti heitä niinkuin se, jolla valta on..."
Valta on kreikaksi exousia.
Ihana sana, exousia.
Se tarkoittaa sekä auktoriteettia että voimaa.
Tästä näemme tärkeän hengellisen totuuden.
Kun noudatamme Sanaa, saamme vallan vihollisen voittamiseen.
Sillä ei ole enää oikeutta hallita minua.
Sillä ei ole enää oikeutta vaikuttaa elämääni tahtonsa mukaan.
Exousia tarkoittaa myös voimaa.
Vihollisen voima ei ole enää minun voimaani suurempi, -
koska minulla on elämässäni voitelu.
Kun otamme Sanan totuuden vastaan, -
saamme myös Pyhän Hengen voitelun.
Nämä kaksi asiaa liittyvät aina yhteen.
Olemme oppineet jo 1. Moos. 1:stä, -
että jos Pyhä Henki ei asu ja vaikuta meissä, -
emme saa elämäämme jumalallista järjestystä.
Jumalallinen järjestys vaikuttaa kaiken ymmärryksen ylittävän rauhan.
Pyhän Hengen voitelu antaa jumalallisen järjestyksen.
Pyhä Henki on Johanneksen evankeliumin mukaan totuuden Henki.
Hän opettaa meille sen, mikä on oikein ja vanhurskasta, -
jotta voisimme elää sen mukaan.
Silloin saamme varmuuden, rauhan, tyytyväisyyden -
ja ilon.
Nyt en puhu elämän olosuhteille perustuvasta ilosta.
Ei tapahtumilla ole merkitystä.
Koska minulla on varmuus Jumalan valtakuntaan kuulumisesta, -
tiedän, että tämän maailman ankaratkin murheet ovat väliaikaisia.
Paavali julistaa voimakkaasti: -
"Sillä minä päätän, että tämän nykyisen ajan kärsimykset -
eivät ole verrattavat siihen kirkkauteen, joka on ilmestyvä meihin."
Meillä on Jumalan valtakunnan kirkkaus Jeesuksessa.
Silloin olemme rakentaneet elämämme oikealle perustalle, hänen Sanalleen.
Mitä aiot tehdä elämälläsi?
Mitä rakennat, miten, mihin ja minkä ohjeiden mukaan?
Useimmat elävät omin neuvoin.
He vetävät päätöksiä hihasta, -
tekevät niitä summamutikassa ja päätyvät aina väärään.
Jumalan tahdossa ei tarvitse kompuroida.
Jumalan tahdossa oleminen perustuu -
hänen Sanansa ymmärtämiseen ja soveltamiseen.
Omin neuvoin et löydä totuutta.
Totuus pitää ilmoittaa ja ottaa vastaan.
Jos et ole kiinnostunut tästä kirjasta ja ottanut vastaan ilosanomaa, -
kuljet kohti tuhoa.
Tuho merkitsee menettämistä.
Monet rakentavat luuserielämää.
Älä murehdi tästä ohimenevästä maailmasta.
Ole Jumalan valtakunnan voittaja.
Väkevä vuorisaarna voi muuttaa elämän.
Toivotan sinulle elämää totuudessa. Nähdään ensi viikolla.
Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen